KRISTINA Ta' Ġużi ABELA Kont ċkejkna meta kont tiġi tkellimni jiena u nagħżaq fil-ġnien, fis-Seminarju, liebes qalziet tax-xogħol u qmis imkemmxa, f'rasi kappell qadim. Kont tistaqsini meta niżra' l-ġiżi, u kemm idumu sakemm jikbru u jiftħu, u kont iġġagħalni nwiegħdek tidħol tagħżel bukkett sabiħ ifuħ. Imm'issa kbirt u twalt u timxi dritta, lanqas issellem, u kultant iddawwar ħarstek band'oħra, u ġo wiċċek nilmaħ sħaba ta' ħsebijiet. Donnok tibża' titnikker hawn tkellimni. Donni jien naf b'xi ħaġa u nidher ikrah, Donni lest biex inċanfrek. Donnok ħatja, ħatja mingħajr ma trid, U għadni nagħżaq b'dawn il-ħwejjeġ qodma, U żdiedet l-għabra fil-kappell. ta' dari, u l-fjuri kibru u nixfu u miż-żerriegħa rawwimt ħmiemel oħrajn. Kultant igħaddi xi ħadd u jgħidli 'saħħa', kultant ma jgħaddi ħadd ħlief xi żewġ friefet… Imma Kristina ma tgħaddix minn ħdejja, Kristina għalija mietet. Kristina, la tgħaddix minn din it-trejqa, Imma jien għadni żgħir, żagħżugħ għal dejjem. i Għalhekk se nsir qassis.